Neles

[thumb|right|180px|''Neles'' galvenais birojs [Vantā]]
***Neles Oyj*** (agrākais nosaukums ***Metso Oyj***) ir Somijas uzņēmums, kas darbojas plūsmas kontroles biznesā. Tā galvenais birojs atrodas Vantā.

Uzņēmums tika izveidots 1999. gadā, apvienojoties Somijas rūpniecisko iekārtu ražotājiem *[[Valmet]]* un *[[Rauma (uzņēmums)|Rauma]]*. 2014. gadā papīrmasas, papīra un enerģijas iekārtu bizness tika atdalīts uzņēmumā *[[Valmet]]*. 2020. gadā tika atdalīts kalnrūpniecības, izrakteņu un atkritumu apstrādes iekārtu bizness, apvienojot to ar  *[[Metso Outotec]]*.

*Neles* ražo sūkņus un vārstus gāzes un naftas rūpniecībai, kā arī papīrmasas un papīra rūpniecībai.

*Neles Oyj* akcijas tiek kotētas biržā *[[Nasdaq Helsinki]]* (kods *NELES*) un ietilpst *[[OMX Helsinki 25]]* indeksā. 2020. gada 31. decembrī lielākie akciju turētāji bija: *[[Valmet|Valmet Oyj]]* (29,54 %), *[[Alfa Laval|Alfa Laval Ab (publ)]]*, (8,46 %), *Ilmarinen* pensiju fonds (2,72 %).

## Vēsture
thumb|right|180px|''Metso'' logotips
thumb|right|240px|''Metso Nordberg HP300'' mobilā sijāšanas iekārta
### ''Metso''
1998. gada 17. novembrī papīra un kartona iekārtu ražotājs *[[Valmet]]* un *[[Rauma (uzņēmums)|Rauma]]* (šķiedru tehnoloģijas, akmens drupināšanas un plūsmas kontroles risinājumi) valdes piedāvāja apvienot abus uzņēmumus. Apvienošanās plānu 1999. gada 31. janvārī apstiprināja akcionāri. Uzņēmumi apvienojās 1999. gada 1. jūlijā ar nosaukumu ***Valmet-Rauma Oyj***. *Rauma* priekštecis *[[Rauma-Repola]]* 1980. gados bija ieguvis ventiļu ražotāju *Neles Oy*, kas vēlāk kļuva par *Neles Controls*.
23. augustā *Valmet-Rauma Oyj* nosaukumu mainīja uz ***Metso Oyj***. Vārds "*metso*" somu valodā ir mednis.

Jaunā uzņēmuma akcijas sāka kotēt Helsinku un Ņujorkas fondu biržā.
*Rauma* šķiedru tehnoloģiju un *Valmet* papīra un kartona iekārtu bizness tika apvienots segmentā *Fiber and Paper Technology* (tā veidoja 50 % pārdošanas apjoma). *Valmet Automation* un *Rauma* *Neles Controls* kļuva par *Automation and Control Technology* (17 %). *Rauma* un *Valmet* atlikušais bizness tika apvienots segmentā *Machinery* (33 %); šeit bija iekļauts *Timberjack* (meža mašīnas), *Nordberg* (akmens drupināšanas iekārtas) un *Valmet Automotive*.

1999. gada 1. oktobrī *Valmet Fibertech* (bijušais *Sunds Defibrator*) iegādājās Vācijas plākšņu iekārtu ražotāju *Kvaerner Panel Systems GmbH*.
12. oktobrī *Nordberg* iegādājās ASV drupinātāju un sietu ražotāju *W.S. Tyler*.
20. novembrī *Nordberg* pabeidza akmens drupināšanas iekārtu apkalpošanas un remonta nodaļas *Helser Division* iegādi no ASV uzņēmuma *ANI Minerals Processing*.
30. decembrī *Metso* no Somijas uzņēmuma *Santasalo-JOT* iegādājās rūpniecisko gultņu ražotāju *Santasalo Oy*.
1999. gads *Metso* pārdeva *Oy Scan-Auto Ab* 50 % kapitāldaļu *[[Scania]]*.

2000. gada martā ar *V.I.B Systems* tika panākta vienošanās kopuzņēmuma veidošanai, kas specializētos papīra mašīnu mitruma tehnoloģijās.
Maijā par 172 miljoniem eiro tika iegādāts bankrotējušā ASV uzņēmuma *Beloit* papīra mašīnu bizness.
Jūnijā *Metso* izteica piedāvājumu iegādāties Zviedrijas akmens apstrādes iekārtu ražotāju *Svedala Industri AB* (iegādes darījums tika pabeigts 2001. gada septembrī).
Jūnijā no investīciju fonda *[[SITRA]]* tika nopirkta atlikusī trešdaļa *Santasalo Powdermet Oy* kapitāldaļu.
Oktobrī tika iegādāts *Industrial Control Services Group* meitas uzņēmums Apvienotajā Karalistē *MAX Control Systems*.
2000. gada janvārī Itālijas uzņēmumam *[[Beretta Holding]]* tika pārdots Somijas ieroču un munīcijas ražotājs *[[Sako]]*; Zviedrijas uzņēmumam *[[Saab Automobile]]* tika pārdoti *Oy Saab-Auto Ab* 50 % kapitāldaļu.
Aprīlī *Metso* 51 procenti *Oy Valmet Fisher-Rosemount Ab* kapitāldaļu tika pārdoti ASV uzņēmumam *[[Rosemount (uzņēmums)|Rosemount Inc]]*.
Aprīlī meža mašīnu ražotājs *[[Timberjack]]* par 644 miljoniem EUR tika pārdots ASV uzņēmumam *Deere & Company* (*[[John Deere]]*).

Lai izveidotu vienotu uzņēmuma tēlu, 2001. gada sākumā *Metso* ieviesa vienotus nosaukumus saviem biznesa segmentiem. Jaunie nosaukumi bija *Metso Paper* (agrākais *Fiber and Paper Technology*, *Valmet*), *Metso Automation* (agrākais *Automation and Control technology*, *Neles Automation*), *Metso Minerals* (agrākā akmens un minerālu pārstrādes grupa, *Nordberg*) un *Metso Engineering* (zobratu un komponentu grupa, *Santasalo*). *[[Valmet Automotive]]*, kas ražoja specializētās automašīnas, saglabāja savu esošo nosaukumu.
2001. gadā tika iegādāti uzņēmumi: *Compusystems Oy* (Somija), *Pulpexpert Oy* (Somija), *Valvcon Corporation* (ASV). Tika nopirktas *Valmet-Raisio Oy* atlikušās 49 % kapitāldaļas (tas kļuva par *Metso PaperChem Oy*).
2001. gadā *Valmet Automotive Oy* 10 % kapitāldaļu tika pārdoti Vācijas uzņēmumam *[[ThyssenKrupp]]*.

2002. gadā tika iegāts papīra iekārtu apkalpošanas uzņēmums *Scandinavian Mill Service Oy*.
Tika pārdoti bijušā *Svedala* apakšuzņēmumi, kas bija ārpus *Metso* pamatdarbības: *Hodge foundry* (ASV) pārdots investoriem no ASV; sūkņu ražotājs *Svedala Robot B.V.* (Nīderlande) pārdots *[[ITT Corporation|ITT Industries]]* (ASV); *Cedar Rapids* inženieru darbnīca (ASV); *Interconsult i Falkenberg AB* (Zviedrija) pārdots *Jyki Corporation* (Somija). Uzņēmums *Oy Rolac Ab* tika pārdots *Bilia AB* (Zviedrija); *Metso Works* tika pārdots *Hollming Oy* (Somija).
Skaidu plākšņu iekārtu ražotājs *Metso Panelboard* tika pārvietots no *Metso Paper* segmenta uz *Metso Ventures*.

2003. gadā hidraulikas transmisijas ražotājs *Metso Hydraulics Oy* tika pārdots uzņēmumam *[[Sampo-Rosenlew]]*; Ziemeļamerikas *[[SCADA]]* informācijas sistēmu risinājumu izstrādātājs *Network Management Solutions* tika pārdots Spānijas uzņēmumam *Telvent*. Elektronikas komponenšu ražotājs *CPS Electronics Inc.* tika pārdots Somijas uzņēmumam *Scanfil*.

2004. gada janvārī iepakojuma iekārtu nodaļa *Converting* tika pārdota Šveices uzņēmumam *[[Bobst (uzņēmums)|Bobst]]*.
Jūnijā Zviedrijas bruģēšanas un blietēšanas iekārtu ražotājs *Dynapac* tika pārdots Ziemeļvalstu investīciju uzņēmumam *[[Altor]]*.
Gada beigās iežu urbšanas iekārtu uzņēmums *Reedrill* tika pārdots ASV uzņēmumam *[[Terex]]*.
2004. gada decembrī *Metso* no *ThyssenKrupp* atpirka tam agrāk pārdoto *Valmet Automotive* 10 % kapitāldaļu.

2005. gadā tika nopirkts ASV metāla smalcināšanas uzņēmums *Texas Shredder, Inc.*
Papīra mašīnu un citu iekārtu piedziņas ražotājs *Metso Drives* tika pārdots Somijas investīciju uzņēmumam *[[CapMan]]*.

2006. gada augustā tika iegādāts Ķīnas uzņēmums *Shanghai-Chenming Paper Machinery Co.*
Septembrī tika nopirkti Zviedrijas uzņēmumi *Svensk Gruvteknik AB* un *Svensk Pappersteknik AB*, kas nodarbojās ar kalnrūpniecības papīra rūpniecības iekārtu apkalpošanu.
Decembrī tika pabeigts Zviedrijas uzņēmuma *[[Aker Kvaerner]]* papīrmasas un enerģētikas biznesa iegāde.
Augustā meitas uzņēmums Zviedrijā *Metso Powdermet AB* (pulvera metalurģijas tehnoloģijas) tika pārdots *[[Sandvik]]*.

2007. gada februārī ar Japānas *[[Mitsubishi Heavy Industries]]* (*MHI*) tika panākta vienošanās par papīra mašīnu biznesa pirkšanu. *Metso Paper* iegādājās kopuzņēmuma *Metso-SHI Co.* atlikušos 35 % kapitāldaļu, kā arī ieguva *Beloit* papīra mašīnu intelektuālo īpašumu.
Martā *Metso* iegādājās ASV uzņēmumu *Bulk Equipment Systems and Technologies Inc.*, kas nodarbojās ar metāla pārstrādes iekārtām.
Jūnijā tika iegādāts Francijas papīra mašīnu apkalpotājs *Mecanique et Dépannage Industries s.a.r.l.*
Jūlijā Apvienotajā Karalistē tika nopirkts uzņēmums *Bender Machine Services Ltd*, kas bija specializējies cilindra drupināšanas un pārklājumu tehnoloģijās.
Oktobrī *Metso* iegādājās ASV uzņēmumu *Mueller Engineering Inc*, kas nodarbojās ar augstsprieguma piedziņas sistēmām metāla pārstrādes iekārtām.
Septembrī *Metso Panelboard* prešu un energostaciju bizness pārdots Vācijas uzņēmumam *Siempelkamp Energy Systems GmbH*.
Meitas uzņēmuma Šveicē *Metso Paper AG* kapitāldaļu vairākums tika pārdots uzņēmumam *Kari Nettamo*.
Liela daļa no *Metso Paper* kokšķiedru plašu iekārtu biznesa Somijā un Zviedrijā tika pārdota Vācijas uzņēmumam *[[Dieffenbacher]]*; darījums pabeigts 2008. gada 31. janvārī.

2008. gada maijā *Metso* no Zviedrijas rūpnieciskās pētniecības institūta *STFI-Packforsk* iegādājās pētniecības uzņēmumu *LignoBoost AB*.
Maijā tika iegādāts Dānijas papīra un ķīmiskās rūpniecības mērīšanas sistēmu ražotājs *Kemotron A/S*.
Jūnijā tika pabeigta Vācijas droseļvārstu ražotāja *MAPAG Valves GmbH* iegāde no *[[Linde (uzņēmums)|Linde]]* grupas.
Augustā tika pabeigta *Lachine* kalnrūpniecības iekārtu rūpnīcas Kanādā iegāde no *[[GE Energy]]*.
Septembrī *Metso* iegādājās Čehijas uzņēmumu *PSP Slévárna a.s*, kas bija gatavo mangāna nodiluma detaļu ražotājs.
Septembrī no Somijas uzņēmuma *Fastpap Oy Ab* tika nopirkts papīra kvalitātes kontroles bizness.
Septembrī *Metso* palielināja daļu Ķīnas uzņēmumā *Valmet-Xi’an Paper Machinery Co.* no 48,3 % līdz 75 %.
Septembrī *Metso* un *[[Wärtsilä]]* (40 %) vienojās veidot kopuzņēmumu *MW Power Oy*, kas ražotu ar atjaunojamiem resursiem darbināmas siltuma un elektrostacijas; *Metso* tajā iekļautu *Heat & Power* nodaļu un iegūtu 60 % kapitāldaļu, *Wärtsilä* iekļautu *Biopower* nodaļu un iegūtu 40 % kapitāldaļu.
Oktobrī tika iegādāts Austrālijas uzņēmums *G & F Beltline Services Pty*, kas veica konveijera lentu uzstādīšanu un apkalpošanu.
2008. gadā *Metso* iegādājās Norvēģijas ātrās žāvēšanas tehnoloģijas uzņēmumu *Nilsen Engineering* un Zviedrijas uzņēmumu *Grabitech Solutions AB*.
Ar Indijas uzņēmumu *EPT Engineering Services Pvt.* tika izveidots kopuzņēmums *Metso Power India Private Ltd*, kurā *Metso* ieguva 51 % kapitāldaļu.
2008. gadā kompozītmateriālu mašīnu ražošanas bizness tika pārdots Somijas uzņēmumam *xperion Oy*.
Zviedrijas uzņēmuma *Metso Foundries Karstad AB* 83 % kapitāldaļu tika pārdoti investoru grupai *Primaca Group Oy*.
Papīra ritinātājruļļu ražošanas bizness tika pārdots Somijas uzņēmumam *Finbow Oy*.

2009. gada pirmajā pusē *Metso* atlaida vairāk nekā 700 darbinieku un slēdza vairākas mazas vienības, piemēram, Tamperē, Turku, Oulu un Hollolā.
2009. gada oktobrī tika panākta vienošanās ar *Dansk Kapitalanlæg* par Dānijas cieto atkritumu smalcināšanas iekārtu ražotāja *M&J Industries A/S* pirkšanu.
Novembrī no ASV uzņēmuma *American Pacific/Hoe Saw&Knife Company* tika iegādāts papīra rūpniecības iekārtu pārklājuma un asmeņu bizness
Novembrī *Metso* un tehnisko audumu ražotājs *Tamfelt* noslēdza līgumu par apvienošanos, un *Metso* izteica publisko akciju izpirkšanas piedāvājumu par visām *Tamfelt* akcijām.
Maijā papīra rūpniecības gaisa sistēmu ražotājs *Metso Paper Turku Works Oy* tika pārdots Somijas uzņēmumam *Stairon Oy*.

2010. gadā tika nopirkts ASV uzņēmuma *Wyesco of Louisiana L.L.C.* papīrmasas rūpniecības iekārtu apkopes bizness. Somijā tika nopirkts *Camoplast–Finntrack Oy* gumijas lentes bizness un *Viconsys* papīra ruļļu pārbaudes mašīnu bizness.
*Flexowell* konveijera lentu bizness Vācijā tika pārdots Vācijas uzņēmumam *ContiTech Transportbandsysteme GmbH*.
2010. gadā *Valmet Automotive* 34 % kapitāldaļu tika pārdoti investīciju uzņēmumiem *Pontos Group* un *Finnish Industry Investment*.
Indijā, Alvarā tika atklāta ražotne *Metso Park*. Ķīnā, Šanhajā tika atklāta vārstu un procesu automatizācijas tehnoloģiju centrs.

2011. gada jūnijā no Šveices uzņēmuma *Holzmag GmbH* tika iegūtas tehnoloģijas cieto atkritumu smalcināšanai.
Augustā tika iegādāts *Copperstate Industrial Services* kalnrūpniecības apkalpošanas bizness Arizonā
Augustā tika panākta vienošanās ar Ķīnas uzņēmumu *Guodian Nanjing Automation* par kopuzņēmuma veidošanu automatizācijas sistēmu ražošanai un pēcpārdošanas apkalpošanai, kurā *Metso* piederētu 33 % kapitāldaļu.

2012. gada martā tika iegādāts Dienvidkorejas ventiļu ražotājs *Valstone Control*.
Maijā no *Wärtsilä* tika iegūtas *MW Power* 40 % daļas, tam kļūstot par *Metso* 100 % īpašumu.
Augustā no ASV uzņēmuma *[[Jacobs Engineering Group]]* tika iegūta dzelzs rūdas granulēšanas tehnoloģija.
Novembrī *Metso* vienojās izveidot kopuzņēmumu (50 %) ar Ķīnas uzņēmumu *[[LiuGong]]*, lai attīstītu uz kāpurķēdēm uzmontētu drupināšanas un sijāšanas iekārtu biznesu Ķīnā.
Novembrī tika noslēgts līgums par Ķīnas drupināšanas sijāšanas iekārtu ražotāja *Shaorui Heavy Industries* 75 procentu kapitāldaļu pirkšanu.
1. decembrī *Metso Recycling* nodaļa tika integrēta *Mining and Construction*.

2013. gada janvārī tika pabeigta ASV rūpniecisko procesu programmatūras uzņēmuma *ExperTune Inc.* iegāde.
Augustā tika pabeigta JX mangāna tērauda lietuves iegāde Ķīnā, kas ražoja nodiluma detaļas kalnrūpniecības un celtniecības iekārtām.
Novembrī tika iegādāts Spānijas smalcināšanas līdzekļu piegādātājs *Santa Ana de Bolueta SA* (*Sabo*).
Janvārī remonta un apkalpošanas darbu uzņēmums Zviedrijā *Metso Husum AB* tika pārdots *Pichano Holding AB*.
Decembrī *Metso* samazināja savu līdzdalību uzņēmumā *Valmet Automotive* līdz aptuveni 41 %.

### ''Valmet'' atdalīšana
2013. gada 1. oktobrī *Metso* ārkārtas pilnsapulcē tika pieņemts lēmums atdalīt papīrmasas, papīra un enerģijas biznesu atsevišķā uzņēmumā. Atdalīšana tika pabeigta 31. decembrī, Somijas Tirdzniecības reģistrā reģistrējot jauno uzņēmumu *[[Valmet|Valmet Oyj]]*. *Metso* akcionāri saņēma vienu *Valmet* akciju par katru savu *Metso* akciju kā atpirkšanas atlīdzību. *Metso* palika kalnrūpniecības un būvniecības bizness un automatizācijas bizness.

2014. gadā tika atjaunota uzņēmuma stratēģija ar mērķi koncentrēties uz galvenajām klientu nozarēm un uzņēmumiem, kas piedāvā izaugsmes potenciālu.
Dienvidkorejā tika atverts tehnoloģiju centrs, lai ražotu vārstus gāzes, naftas un enerģētikas nozarei.
Decebrī tika panākta vienošanās ar uzņēmumu *Tevo Oy* pārdot lietuvi Tamperē; darījums pabeigts 2015. gada aprīlī.

2015. gada janvārī tika paziņots, ka procesu automatizācijas sistēmu (*Process Automation Systems*) bizness tiks pārdots *[[Valmet]]*; darījums pabeigts 1. aprīlī.
*Metso* piederošie 41,3 % *[[Valmet Automotive]]* kapitāldaļu tika pārdoti investīciju uzņēmumiem *Pontos Group* un *Finnish Industry Investment*.

2017. gada novembrī tika paziņots, ka *Metso* iegādāsies Austrālijā bāzēto nodiluma oderējumu risinājumu nodrošinātāju *WEARX*.

2018. gada jūlijā *Metso* pabeidza Zviedrijas mobilo drupinātāju un sijātāju iekārtu piegādātāja *AB P.J. Jonsson och Söner* iegādi.
Novembrī tika slēgts līgums par vārstu automatizācijas biznesa iegādi no Indijas uzņēmuma *Rotex Manufacturers and Engineers Private Ltd.*
Decembrī tika pabeigta Apvienotās Karalistes sadedzināšanas risinājumu un tehnoloģiju sniedzēja *Kiln Flame Systems Ltd.* iegādi.

2019. gada 2. janvārī Metso paziņoja par vienošanos iegādāties Čīles kalnrūpniecības tehnoloģiju un apkopes nodrošinātāja *HighService* pakalpojumu biznesu; darījums pabeigts 6. maijā.
Janvārī tika pabeigta drupināšanas līdzekļu biznesa pārdošana *American Industrial Partners* uzņēmumam *Moly-Cop*.
10. jūnijā tika paziņots, ka *Metso* iegādāsies Kanādas mobilo drupinātāju un sijātāju iekārtu ražotāju *McCloskey*.

### ''Neles''
2019. gada 4. jūlijā tika paziņots, ka *Metso Minerals* nodaļa (kalnrūpniecības, iežu drupināšanas, metāllūžņu sadalīšanas un cieto atkritumu smalcināšanas iekārtas) tiks apvienota ar Somijas uzņēmumu *[[Outotec]]*. 2020. gada 30. jūnijā tika reģistrēta  *Metso Minerals* atdalīšana no *Metso* un apvienošana ar *Outotec*, kā arī *Outotec Oyj* nosaukuma maiņa uz *Metso Outotec Oyj* (kopš 2023. gada *[[Metso|Metso Oyj]]*) *Metso Oyj* tika pārdēvēts par ***Neles Oyj***, turpinot plūsmas kontroles biznesu.

2020. gada 1. jūlijā *[[Valmet]]* iegādājās 14,9 % *Neles* akciju. 13. jūlijā Zviedrijas uzņēmums *[[Alfa Laval]]* izteica *Neles* divu miljardu dolāru vērtu pārņemšanas piedāvājumu, par vienu akciju piedāvājot 11,5 eiro. *Valmet* paziņoja, ka tas neatbalstīs *Alfa Laval* pārņemšanas piedāvājumu, un augustā palielināja savu dalību *Neles* līdz 24,7 %. 13. augustā *Alfa Laval* izsludināja publiskā pirkuma piedāvājumu par visām *Neles* akcijām.
29. septembrī *Neles* no *Valmet* saņēma apvienošanās piedāvājumu. 30. septembrī *Valmet* bija palielinājis savu dalību *Neles* līdz 29,54 %. 12. oktobrī *Neles* direktoru padome paziņoja, ka *Valmet* apvienošanās piedāvājums ir nepilnīgs, un atstāja spēkā *Alfa Laval* piedāvājumu. Novembra sākumā *Alfa Laval* atsauca nodomu iegādāties *Neles*, jo tikai aptuveni 33 % *Neles* akcionāru atbalstīja akciju atpirkšanas piedāvājumu, bet pēc noteikumiem līdz 30. oktobrim vajadzēja panākt vairāk nekā 50 % akciju īpašnieku piekrišanu.

## Atsauces

## Ārējās saites
* ''Neles'' vietne
* ''Metso'' vecā vietne